rejauldu/bengali-wikipedia huggingface dataset:
ডেইলি মিরর হল একটি ব্রিটিশ জাতীয় দৈনিক ট্যাবলয়েড-আকারের সংবাদপত্র যা ট্যাবলয়েড-শৈলীল সাংবাদিকতায় জড়িত বলে মনে করা হয়।  ১৯০৩ সালে প্রতিষ্ঠিত, এর মূল কোম্পানি রিচ পিএলসি-র মালিকানাধীন। ১৯৮৫ থেকে ১৯৮৭ পর্যন্ত, এবং ১৯৯৭ থেকে ২০০২ পর্যন্ত, এর মাস্টহেডের শিরোনামটি ছিল কেবল দ্য মিরর। ২০১৬ সালের ডিসেম্বরে এর দৈনিক প্রিন্টের গড় প্রচলন ছিল ৭১৬,৯২৩, যা পরের বছর ৫৮৭,৮০৩-এ নেমে আসে।  এর রবিবারের ভগিনী সংবাদপত্র হল সানডে মিরর। অন্যান্য প্রধান ব্রিটিশ ট্যাবলয়েড যেমন দ্য সান এবং ডেইলি মেইলের বিপরীতে, মিরর-এর আলাদা কোনো স্কটিশ সংস্করণ নেই; এই ফাংশনটি ডেইলি রেকর্ড এবং সানডে মেল দ্বারা সঞ্চালিত হয়, যা মিরর থেকে স্কটিশ তাৎপর্যপূর্ণ কিছু গল্প অন্তর্ভুক্ত করে।  মূলত মধ্যবিত্ত পাঠকের জন্য তৈরি করা হয়েছিল, এটি ১৯৩৪ সালের পরে একটি বৃহত্তর শ্রোতাদের কাছে পৌঁছানোর জন্য একটি শ্রমিক-শ্রেণির সংবাদপত্রে রূপান্তরিত হয়েছিল। এটি আলফ্রেড হার্মসওয়ার্থ দ্বারা প্রতিষ্ঠিত হয়েছিল, যিনি একে ১৯১৩ সালে তার ভাই হ্যারল্ড হার্মসওয়ার্থের কাছে (১৯১৪ লর্ড রথারমেয়ার থেকে) বিক্রি করেছিলেন। ১৯৬৩ সালে হার্মসওয়ার্থ পরিবারের মিডিয়া স্বার্থের পুনর্গঠনের ফলে মিরর আন্তর্জাতিক প্রকাশনা কর্পোরেশনের একটি অংশ হয়ে ওঠে। ১৯৬০-এর দশকের মাঝামাঝি সময়ে, দৈনিকের বিক্রি ৫ মিলিয়ন কপি ছাড়িয়ে গিয়েছিল, যে কীর্তি এটি বা অন্য কোনো দৈনিক (রবিবার নয়) ব্রিটিশ সংবাদপত্রের দ্বারা কখনও পুনরাবৃত্ত হয়নি। "United Newspapers PLC and Fleet Holdings PLC". ১৯৮৪ এবং ১৯৯১ এর মধ্যে রবার্ট ম্যাক্সওয়েলের মালিকানাধীন ছিল মিরর। কাগজটি ১৯৯৯ সালে ট্রিনিটি মিরর গঠনের জন্য আঞ্চলিক সংবাদপত্র গোষ্ঠী ট্রিনিটির সাথে একীভূত হওয়ার আগে এবং মালিকের মৃত্যুর পরে একটি দীর্ঘ সময় সংকটের মধ্য দিয়ে যায়।   ইতিহাস    মন্তব্য    তথ্যসূত্র         বহিঃসংযোগ      Documents and clippings about Daily Mirror in the 20th Century Press Archives of the ZBW  Irish Mirror — version published in Ireland  বিষয়শ্রেণী:১৯০৩-এ প্রতিষ্ঠিত প্রকাশনা বিষয়শ্রেণী:লন্ডনের সংবাদপত্র বিষয়শ্রেণী:যুক্তরাজ্যের জাতীয় সংবাদপত্র বিষয়শ্রেণী:যুক্তরাজ্যের দৈনিক সংবাদপত্র বিষয়শ্রেণী:ডেইলি মিরর বিষয়শ্রেণী:১৯০৩-এ যুক্তরাজ্যে প্রতিষ্ঠিত বিষয়শ্রেণী:রিচ পিএলসি
ভানখারপুর () ভারতের পাঞ্জাব রাজ্যের পাতিয়ালা জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে ভানখারপুর শহরের জনসংখ্যা হল ৯১১৮ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৭১%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%, তার চাইতে ভানখারপুর এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:পাঞ্জাব, ভারতের শহর ও নগর
লোটারোডেক্টাস কাটিপো বা কাটিপো হল মাকড়শাদের মধ্যে একটি বিপন্ন প্রজাতি, যাদের বসবাস নিউজিল্যান্ডে। লোটারোডেক্টাস গণের অন্তর্ভুক্ত এই মাকড়শা প্রজাতিটি অস্ট্রেলিয়ার রেডব্যাক মাকড়শা দের কাছাকাছি পরিবারের মধ্যে পড়ে। এছাড়াও এদের সাথে নর্থ আমেরিকার ব্ল্যাক উইডো মাকড়শাদের বড় মিল আছে। এই প্রজাতিটি মানুষের কাছে বিষধর। এরা মারাত্মক রকমের কামড় দিতে পারে। কাটিপো নামটি প্রধানত একটি মায়োরি ভাষা, যার মানে হল "রাত-দংশন"। এটি ছোটো থেকে মাঝারি আকারের বা আয়তনের মাকড়শা এবং এই প্রজাতির মহিলা মাকড়শাদের দেহটা অনেকটা কালো বা বাদামী রঙের মটরের মতোন। লাল কাটিপো মাকড়শা প্রধানত পাওয়া যায় সাউথ আইসল্যান্ডে এবং কিছু কিছু দেখা যায় নর্থ আইসল্যান্ডে, যাদের সবাই কালো রঙের দেখতে হয় এবং এদের গায়ে একটা লাল রঙের ডোরাকাটা দাগ থাকে, যা দেখে এদের সহজেই চেনা যায়। কালো রঙের মহিলা কাটিপো মাকড়শা প্রধানত দেখা পাওয়া যায় নর্থ আইসল্যান্ডের উপরের অংশে। এদের গায়ে কোন ডোরাকাটা দাগ থাকে না, এদের গায়ে ফুস্কুড়ির মতোন হাল্কা হলুদ রঙের ছোপ দেখতে পাওয়া যায়। এই দুই জাতকে আগে ভাবা হত যে এরা আলাদা পরিবারের কিন্তু ২০০৮ সালের গবেষণার পর এটা জানতে পারা যায় যে এরা শুধু গায়ের রঙ্গেই একে অপরের থেকে আলাদা। পুরুষ কাটিপো আকারে মেয়েদের থেকে ছোটো হয় এবং এদের দেখতে সম্পূর্ণ আলাদা, সাদা রঙের দাগ এবং হীরের আকৃতির লাল রঙের ছোপ এদেরকে চেনা সহজ করে দেয়। কাটিপোদের প্রধানত সমুদ্র তীরবর্তী অঞ্চলে বন্ধ বালিয়াড়িতে বসবাস করতে দেখতে পাওয়া যায়। এদের প্রধান ঝাঁককে দেখতে পাওয়া যায় নিউজিল্যান্ডের উপকূলীয় অঞ্চলে কিন্তু দক্ষিণ ভাগে এদের সংখ্যা খুবই কম। তারা প্রধানত ছোটো খাটো পোকামাকড় খেয়ে বেচে থাকে।   শ্রেণীবিন্যাস  চিত্র:Spider 20161130 191138-01.jpg যদিও কাটিপো ১৮৫৫ এর প্রথম দিকে লিনিয়ান সোসাইটির কাছে রিপোর্ট ছিল, এই কাটিপোদের প্রথম বর্ণনা করা হয়েছিল "লোটারোডেক্টাস কাটিপো" হিসেবে এল পাওয়েলের দ্বারা ১৮৭০ সালে। লোটারোডেক্টাস প্রজাতির অন্তর্ভুক্ত মাকড়শাদের সারা পৃথিবীতেই বিস্তার আছে যারা প্রধানত উইডো মাকড়শা নামে পরিচিত, যাদের নামগুলো হল নর্থ আমেরিকার ব্ল্যাক উইডো মাকড়শা, ব্রাউন উইডো, আর ইউরোপের ব্ল্যাক উইডো মাকড়শা ইত্যাদি। অস্ট্রেলিয়ার রেডব্যাক মাকড়শা এদের সবচেয়ে নিকটবর্তী আত্মীয়। ব্ল্যাক কাটিপো আর রেড কাটিপোদের আগে আলাদা প্রজাতি হিসেবে ধরা হত, কিন্তু গবেষণার ফলে জানা গাছে যে তারা একই জাতের, শুধু তাদের গায়ের রঙ আলাদা রকমের তাপমাত্রার ভিত্তিতে।   তথ্যসূত্র    বহিঃসংযোগ       Photos of male katipo, and different forms of female black katipo by Bryce McQuillan on ফ্লিকার  Katipo spider on the website of the Museum of New Zealand Te Papa Tongarewa   Katipo discussed on RadioNZ Critter of the Week show, 15 April 2016   বিষয়শ্রেণী:মাকড়সা বিষয়শ্রেণী:লোটারোডেক্টাস
লাভ পয়েন্ট (ভালোবাসার বিন্দু) হলো পার্বত্য চট্টগ্রামের রাঙ্গামাটিতে অবস্থিত একটি ভালোবাসার স্মারক বিশেষ। এটি মূলত এক দম্পতির ভালোবাসার স্মরণে নির্মিত হয়েছে।  ইতিহাস ২০১৪ সালের ১৯ মার্চ রাঙামাটিতে বেড়াতে এসে কাপ্তাই লেকে ইঞ্জিনচালিত বোট উল্টে পানিতে ডুবে মৃত্যু হয় আমেরিকান প্রবাসী আলাউদ্দিন পাটোয়ারী ও তার স্ত্রী আইরিন লিমা। তিন দিন পর তাদের একে-অপরের জড়িয়ে ধরে থাকা নিথর দেহ কাপ্তাই লেক থেকে উদ্ধার করে নৌ-বাহিনী, পুলিশ, সেনাবাহিনী ও ফায়ার সার্ভিসের লোকজন। স্বামী-স্ত্রীর এমনভাবে বাঁচার চেষ্টা এবং মর্মান্তিক মৃত্যু একটি বিরল ঘটনা। তাদের ভালোবাসাসহ পৃথিবীর সকল ভালোবাসার মানুষদের প্রতি শ্রদ্ধা জানাতে পার্বত্য চট্টগ্রাম উন্নয়ন বোর্ড’র উদ্যোগে এটি নির্মাণ করা হয়। অবস্থান লাভ পয়েন্ট পার্বত্য চট্টগ্রামের রাঙ্গামাটি জেলার কাপ্তাইয়ে অবস্থিত। আলাউদ্দিন ও আইরিন লিমা দম্পতির লাশ যেখানে ভেসে ওঠে তার পাশে ডিসি বাংলো "পলওয়েল ন্যাচার পার্কে" এটি নির্মাণ করা হয়।  উদ্বোধন ২০১৬ সালের ১৬ ই জানুয়ারি শনিবার লাভ পয়েন্টের ভিত্তি প্রস্তর স্থাপন করেন তৎকালীন পার্বত্য চট্টগ্রাম বিষয়ক মন্ত্রণালয়ের সচিব নব বিক্রম কিশোর ত্রিপুরা এবং  ২০১৮ সালের ২৯শে নভেম্বর বৃহস্পতিবার বিকেলে লাভ পয়েন্টের উদ্বোধন করেন পার্বত্য চট্টগ্রাম উন্নয়ন বোর্ডের চেয়ারম্যান নব বিক্রম কিশোর ত্রিপুরা এনডিসি।  লাভ পয়েন্ট উদ্বোধনের পর নব বিক্রম কিশোর ত্রিপুরা ও তার সহধর্মিনী অনামিকা ত্রিপুরা লাভ পয়েন্টে তালা লাগিয়ে চাবি কাপ্তাই লেকের পানিতে ছুড়ে ফেলে ‘লাভপয়েন্ট’ এর ‘লাভ লক’ কার্যক্রমের সূচনা করেন।  উল্লেখ্য, লাভ পয়েন্ট নির্মাণের জন্য সাংবাদিক ফজলে এলাহী প্রস্তাবনা করেন এবং পার্বত্য চট্টগ্রাম উন্নয়ন বোর্ডের চেয়ারম্যান  নব বিক্রম কিশোর ত্রিপুরা এনডিসির সার্বিক পরিকল্পনা ও পার্বত্য চট্টগ্রাম উন্নয়ন বোর্ডের অর্থায়নে এটি নির্মিত হয়।  চিত্রশালা   তথ্যসূত্র  বিষয়শ্রেণী:রাঙ্গামাটি জেলা বিষয়শ্রেণী:বাংলাদেশের স্মৃতিস্তম্ভ ও স্মারক বিষয়শ্রেণী:২০১৮-এ বাংলাদেশে প্রতিষ্ঠিত
শাহীন চাকলাদার বাংলাদেশের যশোর জেলার রাজনীতিবিদ ও যশোর-৬ আসনের সাবেক সংসদ সদস্য।   প্রাথমিক জীবন  শাহীন চাকলাদার যশোর সদরের কাঁঠালতলায় জন্মগ্রহণ করেন।   রাজনৈতিক জীবন  চাকলাদার ২০০৪ সাল থেকে যশোর জেলা আওয়ামী লীগের সাধারণ সম্পাদক। তিনি ২০০৯ সাল থেকে ২০২০ সাল পর্যন্ত যশোর সদর উপজেলা পরিষদের চেয়ারম্যান ছিলেন। ২১ জানুয়ারি ২০২০ সালে সংসদ সদস্য ও সাবেক জনপ্রশাসন প্রতিমন্ত্রী ইসমাত আরা সাদেকের মৃত্যুর পর যশোর-৬ শূন্য আসনটির ১৪ জুলাই ২০২০ তারিখের উপনির্বাচনে তিনি সংসদ সদস্য নির্বাচিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:যশোর জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:একাদশ জাতীয় সংসদ সদস্য বিষয়শ্রেণী:উপজেলা পরিষদের চেয়ারম্যান
খাগড়াবাড়ি ভারতের পশ্চিমবঙ্গ রাজ্যের কুচবিহার জেলার একটি শহর ও পৌরসভা এলাকা।  জনসংখ্যার উপাত্ত  ভারতের ২০০১ সালের আদমশুমারি অনুসারে খাগড়াবাড়ি শহরের জনসংখ্যা হল ১৯,৭৬২ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭৬%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭১%। সারা ভারতের সাক্ষরতার হার ৫৯.৫%, তার চাইতে খাগড়াবাড়ি এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বহিঃসংযোগ  বিষয়শ্রেণী:পশ্চিমবঙ্গের শহর বিষয়শ্রেণী:কোচবিহার জেলার শহর ও নগর বিষয়শ্রেণী:ভারতের পৌর এলাকা বিষয়শ্রেণী:ভারতের পৌরসভা
বাকেরগঞ্জ-১৫ ছিল বাংলাদেশের জাতীয় সংসদের নির্বাচনী এলাকার একটি আসন। এটি বরিশাল জেলায় অবস্থিত জাতীয় সংসদের আসন ছিল।   সীমানা    ইতিহাস  বাকেরগঞ্জ-১৫ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।   নির্বাচিত সাংসদ  নির্বাচনসদস্যদল১৯৭৩ক্ষিতীশ চন্দ্র মন্ডলবাংলাদেশ আওয়ামীলীগ১৯৭৯আবুল কালাম ফায়জুল হকবাংলাদেশ জাতীয়তাবাদী দলআসন বিলুপ্ত   নির্বাচন  বাকেরগঞ্জ-১৫ আসনে ১৯৭৩ সালের প্রথম জাতীয় সংসদ নির্বাচন এবং ১৯৭৯ সালর দ্বিতীয় জাতীয় সংসদ নির্বাচন অনুষ্ঠিত হয়েছিল। পরবর্তীতে আসনটি বিলুপ্ত করা হয়।  আরও দেখুন  প্রথম জাতীয় সংসদ নির্বাচন, ১৯৭৩  প্রথম জাতীয় সংসদ সদস্যদের তালিকা  দ্বিতীয় জাতীয় সংসদ সদস্যদের তালিকা   তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"  বিষয়শ্রেণী:বরিশাল জেলার জাতীয় সংসদীয় বিলুপ্ত আসন বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:১৯৮৪-এ বিলুপ্ত
মিন বাহাদুর শেরচান (২০ জুন ১৯৩১ - ৬ মে ২০১৭) একজন নেপালি পর্বতারোহী এবং প্রাক্তন ব্রিটিশ গোর্খা সৈনিক ছিলেন। ২০০৮ সালে ৭৬ বছর বয়সী মিন বাহাদুর শেরচান ছিলেন এভারেস্ট পর্বতের চূড়ায় আরোহণকারী সবচেয়ে বয়স্ক পর্বতারোহী। জাপানের পর্বতারোহী ইউচিরো মিউরা তার বরাবরের প্রতিদ্বন্দ্বী ছিলেন। ২০১৩ সালে মিউরা প্রবীণতম পর্বতারোহী হিসেবে শেরচানের রেকর্ড ছিনিয়ে নিয়েছিলেন। তখন মিউরার বয়স ছিল আশি বছর। শেরচান তার সেই রেকর্ড ফিরে পেতে ফের এভারেস্ট পর্বত যাত্রার পরিকল্পনা করেন। সেই রেকর্ড পুনরুদ্ধার করতে  গিয়েই ২০১৭ সালের ৬ মে এভারেস্ট অভিযানের সময় এভারেস্ট বেস ক্যাম্পে শেরচানের হৃদরোগে আক্রান্ত হয়ে মৃত্যু হয়।  এভারেস্ট বেস ক্যাম্প শব্দটি দুইটি মৌলিক ক্যাম্প বর্ণনা করতে ব্যবহৃত হয়, যেগুলো এভারেস্ট পর্বতের বিপরীত দিক থেকে অবস্থিত। দক্ষিণ বেস ক্যাম্প নেপালে অবস্থিত যা ৫,৩৬৪ মিটার (১৭,৫৯৮ ফুট) (২৮°০′২৬″ উত্তর ৮৬°৫১′৩৪″ পূর্ব) উচ্চতায় অবস্থিত এবং উত্তর বেস ক্যাম্প তিব্বতে অবস্থিত যা ৫,৩৬৪ মিটার (১৭,৫৯৮ ফুট)(২৮°৮′২৯″ উত্তর ৮৬°৫১′৫″ পূর্ব) উচ্চতায় অবস্থিত। এই ক্যাম্পগুলো এভারেস্ট পর্বতের পাদদেশের উপর প্রাথমিক রিসর্ট ক্যাম্প যা পর্বত আরোহণ এবং নামার সময় পর্বতারোহীরা ব্যবহার করে থাকেন।  ২০০৮ সালে মিন বাহাদুর শেরচান একদিনের ব্যবধানে জাপানের পর্বতারোহী ইউচিরো মিউরাকে পরাজিত করেন। ২০১৩ সালে শেরচান আবার এভারেস্ট পর্বতের চূড়ায় যাওয়ার চেষ্টা করেন কিন্তু স্বাস্থ্য সমস্যার কারণে তার সেই প্রচেষ্টা বাতিল করতে হয়। ২০১৫ সালে তিনি আবার এভারেস্ট পর্বতের চূড়ায় যাওয়ার চেষ্টা করেন কিন্তু বেস ক্যাম্প থেকে শেরচানকে ফিরে আসতে হয়েছিল। সে বার ভূমিকম্পের জেরে যাত্রা ভেস্তে যায়।  এর আগে এভারেস্ট পর্বত শৃঙ্গ জয়ের সবচেয়ে বয়স্ক ছিলেন কাটসুসুকে ইয়ানাগিসাওয়া। যিনি ২০০৭ সালের ২২ মে ৭১ বছর বয়সে এভারেস্টের শীর্ষে উঠেছিলেন। এই সময়ে নেপালে এভারেস্ট অভিযানের সর্বনিম্ন বয়স সীমা ছিল ১৬ বছর। সর্বোচ্চ বয়সের কোনও বয়স সীমা ছিল না। ২০০৫ সালের একটি সমীক্ষায় দেখা গেছে যে ৬০ বছরের বেশি বয়সী এভারেস্ট পর্বতারোহীদের এভারেস্টের শীর্ষে চড়ার সম্ভাবনা প্রতি দশ জনের মধ্যে প্রায় এক জন ছিল। অন্যদিকে ৬০ বছরের কম বয়সী এভারেস্ট পর্বতারোহীদের এভারেস্টের শীর্ষে চড়ার সম্ভাবনা প্রতি তিন জনের মধ্যে এক জন ছিল। যদিও ঐ পরিসংখ্যানে দেখা ৬০ বছরের বেশি বয়সী এভারেস্ট পর্বতারোহীদের মধ্যে মৃত্যু হওয়ার সম্ভাবনা বেশি। এই সংখ্যাটি ছিল প্রতি চার জনের মধ্যে এক জনের মৃত্যু হওয়ার সম্ভাবনা।   শেরচান নেপালের ম্যাগদী জেলায় জন্মগ্রহণ করেন। নেপালি শেরপা প্রথম এভারেস্টজয়ী তেনজিং নোরগে ছিলেন তার অনুপ্রেরণা। নেপালের কাঠমান্ডুতে শেরচানের শেষকৃত্য অনুষ্ঠিত হয়।   তথ্যসূত্র   বিষয়শ্রেণী:নেপালি অভিযাত্রী বিষয়শ্রেণী:১৯৩১-এ জন্ম বিষয়শ্রেণী:২০১৭-এ মৃত্যু বিষয়শ্রেণী:নেপালি পর্বতারোহী বিষয়শ্রেণী:নেপালি পুরুষ পর্বতারোহী‎ বিষয়শ্রেণী:গোর্খা
শামীম হাশিমি (উর্দু / ফার্সি / আরবি: ; ; সৈয়দ মুহাম্মদ শামিমুদ্দিন, জন্ম: ১৪ আগস্ট ১৯৪৭)  একজন উর্দু এবং ফারসি কবি। তিনি মূলত একজন গজলের কবি। তিনি বিভিন্ন প্যারামিটারে অন্যান্য ধরনের কবিতার গানও লিখেছেন।   ব্যক্তিগত জীবন  হাশিমি ভারতের বিহারের সাসারামে জন্মগ্রহণ করেন। তিনি মাদ্রাসা খানকাহ কাবেরিয়ায় প্রাথমিক শিক্ষা লাভ করেন। তিনি ১৫ বছর বয়সে আলিম ডিগ্রি (স্নাতক) অর্জন করেন। তিনি পাটনার শামস-উল-হুদা মাদ্রাসা থেকে ফাজিল (ফার্সি ও উর্দু) শ্রেণীর শিক্ষা নেন। মাদ্রাসা থেকে পড়াশোনা শেষ করে তিনি পাটনা বিশ্ববিদ্যালয়ে যোগ দেন এবং উর্দু ভাষা ও সাহিত্য এবং ডিপ্লোমা ডিগ্রি অর্জন করেন। তিনি কবি মাহজুর শামসির জীবনের ওপর গবেষণা করে ডক্টর অব ফিলোসফি ডিগ্রি লাভ করেন। তিনি উর্দু কবিতার দাঘ দেহলভি স্কুল থেকে শিক্ষা গ্রহন করেন এবং তিনি আবর আহসানি গুন্নৌরির শিষ্যদের একজন। তার লেখনী নাম শামীম হাশিমি।   কর্মজীবন  হাশিমি ৯ বছর বয়সে কবিতা লেখা শুরু করেন, তার কবিতা ও গদ্য উর্দু সাহিত্যের জাতীয় পত্রিকা যেমন ফুনুন, শায়র, আজকাল এবং সুব-ই-নও-পাটনা প্রভৃতিতে প্রকাশিত হতো। তিনি উর্দু, ফারসি এবং ইংরেজিতে অনেক বই লিখেছেন, যার মধ্যে রয়েছে তার উর্দু ও ফারসি গজলের সংগ্রহ। তার প্রধান সাহিত্যকর্ম ১৯৭০ সালে প্রকাশিত হয়েছিল। ২০০৫ সালে প্রকাশিত হয় তার অন্যতম সেরা বই টুট টে পাটন কা দুঃখ যা ব্যাপকভাবে সমাদৃত হয়েছে। তিনি সাহিত্য ভূষণ এবং বিহার উর্দু একাডেমি পুরস্কারও পেয়েছেন।  তার লেখার মধ্যে মীর তাকি মীর এবং আমির খুসরোর প্রভাব রয়েছে।   সমসাময়িকদের দৃষ্টিভঙ্গি   শাবাব ললিত: "... দুঃখের আনন্দের কথক শামীম হাশেমী। তিনি বিশ্বজগতের দুঃখ এবং বর্তমানের যন্ত্রণার সাথে তার বেদনার প্রতিফলক। মানবজীবনের বিস্তৃত ক্যানভাসে শামীম হাশিমী বর্তমানের যন্ত্রণা, সময়ের অসমতা ও নৃশংসতাকে গভীরভাবে অনুভব করেছেন এবং আধ্যাত্মিকভাবে অনুভব করেছেন...।"  নাদিম বলখী: "...শামীম হাশিমির কবিতার মূল বিষয় নস্টালজিয়া যা সম্পূর্ণ অভ্যন্তরীণ ও বাইরের মানব জগতের প্রতীক...।"  শামসুর রহমান ফারুকী:"...আপনার মায়ের পরিবার থেকে এবং আপনার পিতার পরিবার থেকেও আপনার বুদ্ধির ঐতিহ্য রয়েছে এবং এই দুটি গুণ আপনার কবিতায় অনেক জায়গায় প্রতিফলিত হয়েছে...।"   পুরস্কার    সাহিত্য ভূষণ   বিহার উর্দু একাডেমি পুরস্কার   গ্রন্থপঞ্জি  ফারসি ভাষায়   ফারসি গজল সংগ্রহ।   "ফারসি কি পাহলি কিতাব" ইন্টার কলেজ (বিহার বোর্ড) এবং মগধ বিশ্ববিদ্যালয়ের জন্য পাঠ্য বই ১৯৭৩।   তালীফ "ফরিয়াদ-ই-রাগীব"।   তালখীজ-ই-শের-উল-আজম।  উর্দু ভাষায়   গজল সংকলন "তুত-তায় পাটন কা দুঃখ।"Dr. Manazir Ashiq Harganvi (2006), Kohsaar, Bhikanpur-3, Bihar.p. 16.  সহসারাম মে উর্দু শায়রি কি ইবতদা-ও-ইর্তিকা (সহসারামে উর্দু কবিতার বিবর্তন। )   ইনসানিয়াত কা ইসলামী তাসাউর। (ইসলামে মানবতার অর্থ)।   কুল্লিয়াত-ই-মাহজুর শামসী। (মাহজুর শামসির উপর কাজ করে)।   আরও দেখুন    ইসলাম  ফার্সি কবি ও লেখকদের তালিকা  উর্দু ভাষার কবিদের তালিকা  উর্দু কবিতা  মুসলিম দার্শনিকদের তালিকা  গালিব একাডেমি, নয়াদিল্লি   তথ্যসূত্র    বহিঃসংযোগ        বিষয়শ্রেণী:জীবিত ব্যক্তি বিষয়শ্রেণী:ভারতীয় পুরুষ কবি বিষয়শ্রেণী:মুসলিম দার্শনিক বিষয়শ্রেণী:১৯৪৭-এ জন্ম বিষয়শ্রেণী:ফার্সি ভাষার কবি বিষয়শ্রেণী:হানাফী ব্যক্তি বিষয়শ্রেণী:ভারতীয় সুন্নি মুসলিম পণ্ডিত বিষয়শ্রেণী:ভারতের উর্দু কবি বিষয়শ্রেণী:বিহারের কবি বিষয়শ্রেণী:উর্দু ভাষার ধর্মতত্ত্ববিদ বিষয়শ্রেণী:উর্দু ভাষার ধর্মীয় লেখক বিষয়শ্রেণী:উর্দু ভাষার পত্র লেখক
অতিরিক্ত খেলোয়াড় ক্রিকেট খেলায় অংশগ্রহণকারী স্থলাভিষিক্ত খেলোয়াড়। তিনি আম্পায়ার কর্তৃক অনুমোদনক্রমে মাঠে নামেন। কোন কারণে মূল খেলোয়াড় আঘাতপ্রাপ্ত অথবা পীড়িত হবার সমূহ সম্ভাবনার প্রেক্ষিতে খেলা শুরুর পূর্বেই নির্দিষ্ট খেলোয়াড়দেরকে এ দায়িত্ব পালনে উল্লেখ করা হয়। ক্রিকেটের আইনের ২নং ধারায় অতিরিক্ত খেলোয়াড় সংক্রান্ত বিষয়ে আলোচনা করা হয়েছে।   দায়িত্বাবলী  একজন অতিরিক্ত খেলোয়াড় মাঠে অবস্থানরত অবস্থায় আঘাতপ্রাপ্ত অথবা অসুস্থ খেলোয়াড়ের পরিবর্তে মাঠে নামেন। কিন্তু তিনি অধিনায়কদের পারস্পরিক সম্মতি ছাড়া বোলিং করা, ব্যাটিং করা, উইকেট-রক্ষকের দায়িত্ব পালন করাসহ অধিনায়কের দায়িত্ব পালন করতে পারবেন না। একটি জনপ্রিয় উদাহরণ হচ্ছে - ১৯৮৬ সালে লর্ডসে অনুষ্ঠিত ইংল্যান্ড ও নিউজিল্যান্ডের মধ্যকার টেস্ট খেলায় ইংল্যান্ড ক্রিকেট দল মূল উইকেট-রক্ষকের পরিবর্তে চারজন খেলোয়াড়কে উইকেট-রক্ষণের দায়িত্ব দিয়েছিল। খেলার অংশ হিসেবে একজন অতিরিক্ত খেলোয়াড় ব্যাট, বল ও ফিল্ডিং করার অধিকারী।   দৃষ্টান্ত  একজন অতিরিক্ত খেলোয়াড় অন্য খেলোয়াড়ের সাথে ক্যাচ নেবার ক্ষেত্রে অংশীদারত্ব করতে পারবেন। ১৮৮৪ সালে ইংল্যান্ড ও অস্ট্রেলিয়ার মধ্যকার খেলায় অস্ট্রেলীয় অধিনায়ক বিলি মারডক ইংল্যান্ডের পক্ষে অতিরিক্ত খেলোয়াড় হিসেবে অংশগ্রহণ করেন ও দলীয় সঙ্গী টাপ স্কটের ক্যাচ নেন যা টেস্ট ক্রিকেটের ইতিহাসে প্রথম ঘটনা।  কেবলমাত্র দুইজন ব্যাটসম্যান টেস্ট ক্রিকেট থেকে রিটায়ার্ড আউট হয়েছেন। উভয় ঘটনাই একই টেস্টে ঘটেছে ২০০১ সালে। কলম্বোতে অনুষ্ঠিত ২য় টেস্টে বাংলাদেশের বিপক্ষে শ্রীলঙ্কান ব্যাটসম্যান মারভান আতাপাত্তু ও মাহেলা জয়াবর্ধনে এ উদাহরণের সূচনা করেন।Cricinfo scorecard 2nd Test Sri Lanka vs Bangaladesh at Colombo 6-10 September 2001   তথ্যসূত্র   বিষয়শ্রেণী:ক্রিকেটের নিয়ম-কানুন বিষয়শ্রেণী:ফিল্ডিং (ক্রিকেট) বিষয়শ্রেণী:ব্যাটিং (ক্রিকেট) বিষয়শ্রেণী:ক্রিকেট পরিভাষা
এসএ টিভি একটি উপগ্রহ-ভিত্তিক বাংলা ভাষার টেলিভিশন চ্যানেল। এটির স্টুডিও ঢাকায়। ১৯ জানুয়ারি ২০১৩ সালে ঢাকার আর্মি স্টেডিয়ামে চ্যানেলটির উদ্বোধনী অনুষ্ঠান আয়োজন করা হয়।http://oldmobile.dailynayadiganta.com/detail/news/188910   অনুষ্ঠানসমূহ   এসএ লাইভ স্টুডিও  গহীনের গান  গ্লিটার্জ  দিস মর্নিং  বাংলাদেশী আইডল  বাংলাদেশী আইডল জুনিয়র  ইউসুফ জুলেখা (টিভি ধারাবাহিক)  ক্রুসেড (টিভি ধারাবাহিক)  আসহাবে কাহফ (টিভি ধারাবাহিক)  মুহাম্মাদ (সা) দ্যা ফাইনাল লিগ্যাসি  কর্পোরেট আইকন  ফিল্ম ফ্যাক্টরি  হাইট অব ফ্যাশন।  ইনসাইড টিউন।   আরও দেখুন   বাংলাদেশ টেলিভিশন  এটিএন বাংলা  বাংলাদেশের টেলিভিশন কেন্দ্রের তালিকা   তথ্যসূত্র    বহিঃসংযোগ   অফিসিয়াল ওয়েবসাইট  বিষয়শ্রেণী:বাংলাদেশের টেলিভিশন চ্যানেল বিষয়শ্রেণী:২০১৩-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:ঢাকার গণমাধ্যম বিষয়শ্রেণী:২০১৩-এ বাংলাদেশে প্রতিষ্ঠিত
উমাইর মাসুদ (জন্ম ৭ ডিসেম্বর ১৯৯৭) একজন পাকিস্তানি ক্রিকেটার । ১৪ জানুয়ারি, ২০১৭ সালে অনুষ্ঠিত ২০১৬-১৭ মৌসুমের আঞ্চলিক একদিনের কাপে রাওয়ালপিন্ডির পক্ষে হয়ে লিস্ট এ-তে অভিষেক ঘটে।  লিস্ট এ অভিষেকের আগে, ২০১৬ অনূর্ধ্ব-১৯ ক্রিকেট বিশ্বকাপের জন্য পাকিস্তানের দলে অন্তর্ভুক্ত করা হয়েছিল।  ২৬ সেপ্টেম্বর,২০১৭ সালে অনুষ্ঠিত ২০১৭-১৮ মৌসুমের কায়েদ-ই-আজম ট্রফিতে রাওয়ালপিন্ডির পক্ষে হয়ে প্রথম-শ্রেণীর ক্রিকেটে আত্মপ্রকাশ ঘটে। ১২ নভেম্বর, ২০১৭ সালে ২০১৭-১৮ মৌসুমের জাতীয় টি২০কাপে রাওয়ালপিন্ডির পক্ষে হয়ে তার টি-টি-টোয়েন্টি আত্মপ্রকাশ ঘটে।  ২০২০ সালের নভেম্বরে, ২০২০-২১ মৌসুমে কায়েদ-ই-আজম ট্রফিচলাকালীন, মাসুদ খাইবার পাখতুনখোয়ার বিপক্ষে অপরাজিত ১০৩ রান করে প্রথম-শ্রেণীর ক্রিকেটে তার প্রথম শতক করেছিলেন।    তথ্যসূত্র    বহিঃসংযোগ      বিষয়শ্রেণী:লাহোর কালান্দার্সের ক্রিকেটার বিষয়শ্রেণী:রাওয়ালপিন্ডি থেকে আগত ক্রিকেটার বিষয়শ্রেণী:রাওয়ালপিন্ডির ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৭-এ জন্ম
থাম্ব|সাধারণ তরঙ্গ বেগ পেতে আলট্রাসনিক পালস্ ভেলোসিটি পরীক্ষা করা হচ্ছে। কলামের একদিকে নোট ট্রান্সমিটার এবং বিপরীতে রিসিভার। আলট্রাসনিক পালস্ ভেলোসিটি পরীক্ষাটি কংক্রিট এবং প্রাকৃতিক শিলাগুলির গুণমান পরীক্ষা করার জন্য একটি ইন-সিটু, ননডেস্ট্রাকটিভ টেস্ট। এই পরীক্ষায়, কংক্রিট স্ট্রাকচার বা প্রাকৃতিক শিলার মধ্য দিয়ে আলট্রাসনিক পালস্ পাঠিয়ে এর গতি প্রকৃতি পরিমাপ করে কংক্রিট বা শিলার সামর্থ্য এবং গুণগতমান যাচাই করা হয়। এ পরীক্ষায় একটি আলট্রাসনিক পালস্ কংক্রিটের মাঝ বরাবর পাঠিয়ে উক্ত পালস্ বের হতে কতটুকু সময় লাগে,তা নির্ণয় করা হয়। উচ্চ গতিবেগ পদার্থের ভাল মান এবং ধারাবাহিকতা নির্দেশ করে এবং নিম্ন গতিবেগ পদার্থের মাঝে ফাটল নির্দেশ করে।  একটি পালস্ জেনারেটর সার্কিট এবং ইলেকট্রিক্যাল পালস্ কে মেকানিক্যাল পালসে রুপান্তর করার ট্রান্সডিউসার এবং একটি পালস্ রিসিভার সার্কিট নিয়ে এই আলট্রাসনিক যন্ত্রটি তৈরী। এই ট্রান্সডিউসার যন্ত্রটির কম্পাঙ্ক ৪০-৫০ কিলো হার্জের মাঝে এবং রিসিভার সার্কিটটি সংকেতকে গ্রহণ করে।   ট্রান্সডিউসার, ঘড়ি, দোলন সার্কিট এবং শক্তি উৎসকে ব্যবহার উপযোগী করে সাজানো হয়। জানা বৈশিষ্ট্যসম্পন্ন একটি আদর্শ পদার্থ নিয়ে ক্যালিব্রেশন করার পর,ট্রান্সডিউসারগুলোকে পদার্থের বিপরীত দিকে রাখা হয়। পালস্ বেগ পরিমাপের সহজ সূত্রঃ   পালস্ বেগ = পদার্থের পুরুত্ব ÷ পালস্ যেতে প্রয়োজনীয় সময়    প্রয়োগসমূহ  আলট্রাসনিক পালস্ ভেলোসিটি পরীক্ষাটি ব্যবহৃত হয়ঃ  কংক্রিট উপকরণগুলির গুণগতমান এবং সাদৃশ্য মূল্যায়ন করতে  কংক্রিটের শক্তি বুঝতে  কংক্রিটের স্থিতিস্থাপকতার গতিশীল মডুলাস বুঝতে  কংক্রিটের মাঝের ফাটলের গভীরতা বুঝতে  অভ্যন্তরীণ ত্রুটি, ফাটল শনাক্ত করতে।   নিয়ন্ত্রণ এবং মান  আলট্রাসনিক পালস্ ভেলোসিটি পরীক্ষার জন্য একটি পদ্ধতি এএসটিএম সি৫৯৭-০৯ এ বর্ণিত হয়েছে।  ভারতে আলট্রাসোনিক পরীক্ষা আইএস ১৩৩১১-১৯৯২ অনুসারে পরিচালিত হয় । এই পরীক্ষাটি কারিগরীর গুণমান এবং কংক্রিটের ফাটল এবং ত্রুটিগুলি খুঁজে বের করার জন্য কাজ করে।    ব্যবহার   আবাসিক বিল্ডিংগুলির সার্টিফিকেট এবং পরীক্ষা নিরীক্ষার জন্য ভারত সরকার কর্তৃক গৃহীত কয়েকটি পরীক্ষায় এই পরীক্ষাটি করার পরামর্শ দেওয়া হয়।    তথ্যসূত্র   বিষয়শ্রেণী:পুরকৌশল বিষয়শ্রেণী:কংক্রিট
অনুপ কুমার সাহা (জন্ম ২৩ জানুয়ারী ১৯৫৬) একজন ভারতীয় রাজনীতিবিদ এবং প্রাক্তন সংসদ সদস্য । তিনি ২০০৯ সালে ভারতের সংসদের পঞ্চদশ লোকসভার নিম্নকক্ষে নির্বাচিত হয়েছিলেন এবং তিনি পশ্চিমবঙ্গ রাজ্যের একটি সংসদীয় কেন্দ্র বর্ধমান পূর্বের প্রতিনিধিত্ব করেছিলেন।   তথ্যসূত্র    বহিঃসংযোগ    ডাঃ অনুপ কুমার সাহার বিস্তারিত প্রোফাইল   বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বর্ধমান বিশ্ববিদ্যালয়ের প্রাক্তন শিক্ষার্থী বিষয়শ্রেণী:পূর্ব বর্ধমান জেলার ব্যক্তি বিষয়শ্রেণী:পশ্চিম মেদিনীপুর জেলার ব্যক্তি বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:পঞ্চদশ লোকসভার সদস্য বিষয়শ্রেণী:বাঙালি হিন্দু বিষয়শ্রেণী:২১শ শতাব্দীর বাঙালি বিষয়শ্রেণী:জীবিত ব্যক্তি বিষয়শ্রেণী:১৯৫৬-এ জন্ম
শিশির ঘোষ হলেন একজন প্রাক্তন ভারতীয় পেশাদার ফুটবলার যিনি কলকাতার স্থানীয় ক্লাব মোহনবাগান এবং ইস্টবেঙ্গলের হয়ে স্ট্রাইকার হিসেবে খেলেছেন।  তিনি ভারতের জাতীয় দলের প্রতিনিধিত্বও করেছেন। Morrison, Neil. "Nehru Cup (Kozhikode (Calicut)) 1987". RSSSF. Retrieved 18 March 2022.   আন্তর্জাতিক ক্যারিয়ার  ঘোষ ইন্দোনেশিয়ার বিরুদ্ধে ১৯৮৬ ফিফা বিশ্বকাপ বাছাইপর্বের ২১ মার্চ ১৯৮৫ সালে ভারত জাতীয় দলের হয়ে তার প্রতিযোগিতামূলক অভিষেক করেন। ভারত ২–১ গোলে পরাজিত হওয়ায় তিনি শুরু করেছিলেন। সাফল্য  ভারত  দক্ষিণ এশীয় গেমস স্বর্ণপদক: ১৯৮৫, ১৯৮৭ বাংলা  সন্তোষ ট্রফি: ১৯৮৬–৮৭ তথ্যসূত্র  বহিঃসংযোগ প্রোফাইল ইন্ডিয়াফুটবল.ডি ওয়েবসাইটে প্রোফাইল ১১v১১ ওয়েবসাইটে  বিষয়শ্রেণী:জীবিত ব্যক্তি বিষয়শ্রেণী:হুগলি জেলার ব্যক্তি বিষয়শ্রেণী:ভারতীয় পুরুষ ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:আরিয়ান এফসির খেলোয়াড় বিষয়শ্রেণী:ইস্টবেঙ্গল ক্লাবের খেলোয়াড় বিষয়শ্রেণী:মোহনবাগান সুপার জায়ান্ট খেলোয়াড় বিষয়শ্রেণী:কলকাতা ফুটবল লিগের খেলোয়াড় বিষয়শ্রেণী:পশ্চিমবঙ্গের ফুটবলার বিষয়শ্রেণী:ভারতীয় পুরুষদের আন্তর্জাতিক ফুটবলার বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:১৯৮৬ এশিয়ান গেমসের ফুটবলার বিষয়শ্রেণী:ভারতের এশিয়ান গেমসের প্রতিযোগী বিষয়শ্রেণী:ফুটবলে দক্ষিণ এশীয় গেমসের পদক বিজয়ী বিষয়শ্রেণী:দক্ষিণ এশীয় গেমসে ভারতের স্বর্ণপদক বিজয়ী বিষয়শ্রেণী:মোহনবাগান সুপার জায়ান্টের খেলোয়াড় বিষয়শ্রেণী:ভারতের আন্তর্জাতিক ফুটবলার বিষয়শ্রেণী:এশিয়ান গেমসে ভারতের প্রতিযোগী বিষয়শ্রেণী:দক্ষিণ এশীয় গেমসে স্বর্ণপদক বিজয়ী ভারতীয় বিষয়শ্রেণী:দক্ষিণ এশীয় গেমসে ফুটবলে পদক বিজয়ী
লাভপ্রীত সিং (জন্ম ৬ই সেপ্টেম্বর ১৯৯৭) একজন ভারতীয় ভারোত্তোলক যিনি পুরুষদের ১০৯ কেজি ওজন বিভাগে প্রতিদ্বন্দ্বিতা করেন। ১০৯ কেজি বিভাগে ভারতের জাতীয় রেকর্ড তার দখলে।   ২০২১ কমনওয়েলথ ভারোত্তোলন চ্যাম্পিয়নশিপে রৌপ্য পদক এবং ২০২২ কমনওয়েলথ গেমসে ব্রোঞ্জ পদক জিতেছিলেন লাভপ্রীত। এর আগে ২০১৭ সালে, তিনি এশিয়ান যুব চ্যাম্পিয়নশিপে ব্রোঞ্জ জিতেছিলেন  এবং জুনিয়র কমনওয়েলথ চ্যাম্পিয়নশিপে ১০৫ কেজি বিভাগে সোনা জিতেছিলেন।  তিনি ভারতীয় নৌবাহিনীতে কাজ করেন।    তথ্যসূত্র   বিষয়শ্রেণী:কমনওয়েলথ গেমসে ব্রোঞ্জপদক বিজয়ী ভারতীয় বিষয়শ্রেণী:ভারতীয় পুরুষ ভারোত্তোলক বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় ব্যক্তি